༄༅། །མངོན་རྟོགས་ཡན་ལག་དྲུག་པའི་དཔུང་གཉེན་ལུང་རིགས་
བདུན་པ་བཞུགས།
༄༅། །ན་མོ་བཛྲ་དྷ་ར་ཡ། རྡོ་རྗེ་འཛིན་པ་ཆེན་པོ་གྲགས་པ་རྒྱལ་མཚན་གྱི་ཞབས་ལ་
གུས་པར་ཕྱག་འཚལ་ལོ། །རྒྱུ་ཡི་དུས་ཀྱི་རྡུལ་དང་བྱང་ཆུབ་སེམས། །སྦྱོང་བྱེད་ལམ་གྱི་ཉི་ཟླའི་
སྦྱོར་བ་ཡིས། །བདེ་སྟོང་ཟུང་འཇུག་འབྲས་བུའི་སྐུར་བཞེངས་པ། །དགྱེས་མཛད་སྙིང་པོའི་རྡོ་རྗེ་
ལ་ཕྱག་འཚལ། །མངོན་རྟོགས་གཙོ་བོ་མི་མཉམ་སྦྱོར་བ་ལ། །མངོན་པར་དཔྱོད་པའི་རྟོག་པ་
ཐལ་ཆེས་ནས། །མངོན་མཚན་ཅན་གྱི་རྣམ་བཤད་བྱེད་པོ་འགའ། །མངོན་སུམ་བསྙོན་པ་དེ་དག་
འདིར་སྤང་བྱ།
།
དེ་ལ་འདིར་རྗེ་བཙུན་ཡབ་ཀྱི་མངོན་པར་རྟོགས་པ་རྩ་བའི་རྒྱུད་ཀྱིས་གསལ་བར་བསྟན་པ་
དག་ལས་གཙོ་བོར་གྱུར་པ་མི་མཉམ་པའི་སྦྱོར་བས་མངོན་པར་བྱང་ཆུབ་པ་ཞེས་བྱ་བ་འདི་ལ།
བོད་ཕྱི་མ་ལ་ལ་དག་གིས་མཐའ་གཞན་དུ་རྣམ་པར་བརྟགས་པ་དག་འདིར་སྤང་བར་བྱ་བ་ལ་
གསུམ་སྟེ། རྩ་བའི་མདོ་དགོད་པ། རྗེ་བཙུན་ཉིད་ཀྱིས་ཇི་ལྟར་བཀྲལ་བ། ལོག་པར་བཏགས་
པའི་མཐའ་བསལ་བའོ། །དང་པོ་ནི། བརྟག་པ་དང་པོའི་བརྒྱད་པ་ལས། དེ་ཡི་སྟེང་དུ་ཟླ་བ་
ཡིན། །ཟླ་བའི་སྟེང་དུ་ས་བོན་ཉིད། །ཕྱི་ནས་བདུད་ལས་རྒྱལ་བས་མནན། །གཉིས་འདུས་པ་
ལས་བདེ་ཆེན་པོ། །ཞེས་པས་ནི། ཨཱ་ལི་ཀཱ་ལི་ལ་མ་ལྟོས་པའི་མི་མཉམ་སྦྱོར་ཞེས་བྱ་བ་དེ་
བསྟན་ནོ། །ཨཱ་ལི་ཟླ་བའི་གཟུགས་ཀྱིས་གནས། །ཀཱ་ལིའི་གཟུགས་ཀྱིས་སྣང་བྱེད་དོ། །ཟླ་བ་ཉི་
མ་འདུས་པ་ལས། །དཀར་མོ་ལ་སོགས་རབ་ཏུ་གྲགས། །ཞེས་གསུངས་པས་ནི་ཨཱ་ལི་ཀཱ་ལི་ལ་
ལྟོས་པའི་མི་མཉམ་སྦྱོར་ཞེས་བྱ་བ་དེ་བསྟན་པ་ཡིན་ལ། དེ་ལྟར་བསྟན་པ་གཉིས་པོ་དེ་ནི་དངོས་
བསྟན་ལ་རྗེ་བཙུན་ཡུམ་གྱི་མངོན་པར་བྱང་ཆུབ་པའོ། །དེ་ནས་དེའི་དེ་མ་ཐག་ཏུ་ཡབ་ཀྱི་ཐུན་
མོང་མ་ཡིན་པའི་མངོན་བྱང་སྟོན་པ་ནི། ཨཱ་ལི་ཀཱ་ལི་མཉམ་སྦྱོར་བ། །རྡོ་རྗེ་སེམས་དཔའ་ཉིད་
418

མངོན་རྟོགས་ཡན་ལག་དྲུག་པའི་དཔུང་གཉེན་ལུང་རིགས་བདུན་པ།
ཀྱི་གདན། །ཡི་གེ་ལས་བྱུང་གོང་བུ་ལ། །ཧཱུཾ་ཕཊ་རྣམ་པའང་འདོད་མི་བྱ། །སེམས་པའི་གཟུགས་
བརྙན་ལས་བྱུང་བའི། །དཀྱིལ་འཁོར་བདག་པོ་རྣམ་པར་སྒོམ། །ཕྱག་མཚན་ཞལ་སོགས་གོང་
མ་བཞིན། །ཟླ་བ་ཆུ་ཤེལ་ནོར་བུའི་འོད། །ཅེས་གསུངས་སོ། །
གཉིས་པ་ནི། དེ་ལྟར་སྒྲས་ཟིན་གྱི་དངོས་བསྟན་ལ་མི་མཉམ་སྦྱོར་ནི་ཡུམ་ཁོ་ནའི་དང་།
མཉམ་སྦྱོར་ནི་རྗེ་བཙུན་ཡབ་ཁོ་ནའི་མངོན་བྱང་བསྟན་པ་ལྟ་བུར་གསལ་ཞིང་། སློབ་དཔོན་ཤནྟི་
པ་ལ་སོགས་པ་ནི། ཨཱ་ལི་ཀཱ་ལི་མཉམ་སྦྱོར་བ་ཞེས་སོགས་ཀྱང་ཡུམ་གྱི་མངོན་བྱང་གོང་དུ་བཤད་
མ་ཐག་པ་དེ་ཉིད་ཀྱི་མཇུག་བསྡུར་བཤད་ནས་ཡབ་ཀྱི་མངོན་བྱང་དུ་མི་བཞེད་པ་ཡིན་པར་གསལ་
མོད། རྗེ་བཙུན་གྱི་བཞེད་པ་ནི། མི་མཉམ་སྦྱོར་གྱི་མངོན་བྱང་ཚན་པ་གཉིས་པོ་དེ་ནི་ལྷ་མོ་
རྣམས་དང་ཡབ་ཀྱི་མངོན་བྱང་ཐུན་མོང་བ་ཡིན་ལ། མཉམ་སྦྱོར་ནི་རྗེ་བཙུན་ཡབ་ཀྱི་ཐུན་མོང་མ་
ཡིན་པའི་མངོན་བྱང་ངོ་། །འོ་ན་དེ་སློབ་དཔོན་མི་ཐུབ་ཟླ་བས་ཡབ་ཀྱི་མངོན་པར་རྟོགས་པ་ཡན་
ལག་དྲུག་པ་འདིར་མི་འཆད་པའི་རྒྱུ་མཚན་ཅི་ཞེ་ན། འདིར་མ་བཤད་ཀྱང་མཉམ་སྦྱོར་འདི་ཡབ་
ཀྱི་མངོན་བྱང་དུ་སློབ་དཔོན་དེས་མི་བཞེད་པ་མ་ཡིན་ཏེ། སློབ་དཔོན་འདིས་གུར་རིགས་བསྡུས་
ཀྱི་སྒྲུབ་ཐབས་སུ་མཉམ་སྦྱོར་འདི་ཉིད་གསུངས་པའི་ཕྱིར། དེ་ལྟ་ནའང་ཡན་ལག་དྲུག་པར་མ་
གསུངས་པ་ནི་ལྷ་མོ་རྣམས་དང་ཐུན་མོང་གི་མངོན་བྱང་བསྟན་པ་ལ་དགོངས་པའོ། །ཞེས་བྱ་བ་
འདི་རྗེ་བཙུན་གྱི་བཞེད་པ་ཡིན་ཏེ། རྣམ་བཤད་དག་ལྡན་ལས། ཇི་སྐད་དུ། སྐབས་འདིར་ཨཱ་
ལི་ཀཱ་ལི་མཉམ་སྦྱོར་བ། །ཞེས་འབྱུང་པའི་རྒྱུ་མཚན་ཅི་ཡིན་ཞེ་ན། སྐབས་འདིར་ལྷའི་བསྐྱེད་
ཆོག་སྟོན་པའི་སྐབས་ཡིན་ལ། དེ་ལ་ལྷ་མོ་རྣམས་དང་ཐུན་མོང་གིས་བསྟན་ནས་རྒྱུ་རྡོ་རྗེ་སེམས་
་པ་ཡང་དེ་དང་མཚུངས་སམ་ཞེས་རྟོག་ན་དེ་དང་མི་མཚུངས་པའང་ཡོད་དོ་ཞེས་
བསྟན་པའི་ཕྱིར་འདི་བསྟན་ཏོ། །འོ་ན་སློབ་དཔོན་སྦྱང་དཀའ་ཟླ་བས་ཡན་ལག་དྲུག་པར།
བདུན་གྱི་བདུན་པ་མཉམ་ཉིད་ལྡན། །ཞེས་མི་མཉམ་བར་སྦྱོར་བའི་མངོན་པར་བྱང་ཆུབ་པ་
གསུངས་པ་ཇི་ལྟར་དྲང་ཞེ་ན། བདེན་མོད་ཀྱི་སློབ་དཔོན་གྱིས་རིགས་བསྡུས་པའི་སྒྲུབ་ཐབས་སུ་
འདི་ཉིད་གསུངས་ལ། ཡན་ལག་དྲུག་པར་ནི་ཐུན་མོང་གི་ཆོ་ག་ལ་དགོངས་ཏེ་བསྟན་པའོ། །
དེས་ན་ཉམས་སུ་ལེན་པར་འདོད་པས་ཆོ་ག་ཐ་དད་བླ་མའི་གསུང་བཞིན་དུ་བྱའོ། །ཞེས་གསུངས་
419

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼པ༽
གསུམ་པ་ལ་གཉིས་ཏེ། ཕྱོགས་སྔ་མ་བརྗོད་པ་དང་། དེ་སུན་འབྱིན་པའོ། །དང་པོ་ནི།
གཡོ་རུ་རྡོ་རྗེ་གདན་པའི་གསུང་ན་རེ། རྗེ་བཙུན་རིན་པོ་ཆེའི་ཞལ་སྔ་ནས། སྐབས་འདིར་ཡབ་ཀྱི་
མངོན་བྱང་མཉམ་སྦྱོར་དུ་བཞེད་ནས་གོང་གི་གསུང་དེ་དག་རྣམས་བྱུང་བ་ཡིན་ནོ། །འོ་ན་རྗེ་
བཙུན་ཉིད་ཀྱི་ཡན་ལག་དྲུག་པར་མི་མཉམ་སྦྱོར་གསུངས་པ་ཇི་ལྟར་ཞེ་ན། དེ་ནི་སློབ་དཔོན་མི་
ཐུབ་པའི་གཞུང་གི་རྗེས་སུ་འབྲངས་བ་ཡིན་ནོ། །དེ་དེས་སྒྲུབ་པར་མི་ནུས་སམ་ཞེ་ན། མི་ནུས་
ཏེ། འོ་ན་སློབ་དཔོན་སྦྱང་དཀའ་ཟླ་བས་ཤེས་པ་ནས། ཐུན་མོང་གི་ཆོ་ག་ལ་དགོངས་ཏེ་བསྟན་
པའོ། །ཞེས་འགལ་སྤོང་གསུངས་པས་སློབ་དཔོན་གྱི་དགོངས་པ་དངོས་མ་ཡིན་པར་བསྒྲུབ་པ་
ཉིད་ཀྱིས་རྗེ་ཉིད་དང་གཉིས་ཀ་མི་བཞེད་པར་གྲུབ་བོ། །དེ་ཡང་རྗེ་བཙུན་གྱིས་སྐྱོགས་བཤད་
མཛད་པ་མ་ཡིན་པར་སློབ་དཔོན་ཉིད་ཀྱང་དེ་བཞིན་དུ་བཞེད་པར་དེ་ཉིད་ཀྱི་གཞུང་ལས་འབྱུང་བ་
ནི། ཀུ་མུ་ཏིར། ཇི་ལྟར་ལྷ་མོ་རྣམ་པ་ལྔ་པོ་ངེས་པར་སྦྱོར་བ་འདི་ཉིད། ལྷན་ཅིག་སྐྱེས་པ་བཅོམ་
ལྡན་འདས་ཀྱིའང་ཇི་ལྟ་བ་དེ་ལྟ་བུ་ཡིན་ནམ་ཞེ་ན། མི་འདྲ་བར་བསྟན་པའི་ཕྱིར་ཨཱ་ལི་ཀཱ་ལི་ཞེས་
བྱ་བ་ལ་སོགས་པ་གསུངས་ཏེ། ཞེས་སོགས་གསུངས་སོ། །དེས་ན་ཉམས་སུ་ལེན་པར་འདོད་
པས་ཆོ་ག་ཐ་དད་བླ་མའི་གསུང་བཞིན་བྱའོ། །ཞེས་གསུངས་པ་ལ་སྙིང་པོ་ལེན་པར་རྗེ་བཙུན་
རིན་པོ་ཆེ་ལ་སྙིང་ནས་ཚད་མར་བྱེད་པ་རྣམས་ལ་གདམས་སོ་ཞེས་འཆད་པར་བྱེད་དོ། །
གཉིས་པ་ལ་གཉིས་ཏེ། བསྒྲུབ་བྱ་ལ་བསལ་བ་ཞུགས་པར་བསྟན་པ་དང་། སྒྲུབ་བྱེད་ཀྱི་
ལུང་རིགས་སྐྱོན་དང་བཅས་པར་བསྟན་པའོ། །དང་པོ་ལ་གཉིས་ཏེ། རིགས་པས་བསལ་བ་དང་།
ལུང་གིས་བསལ་བའོ། །དང་པོ་ནི། རྗེ་བཙུན་ཡབ་ལ་མི་མཉམ་སྦྱོར་གྱི་མངོན་པར་བྱང་ཆུབ་པ་
རྒྱུད་ཀྱི་དགོངས་པ་མི་གནས་ཤིང་། མི་ཐུབ་ཟླ་བ་དང་རྗེ་བཙུན་གྱིས་མི་བཞེད་པ་དེའི་ཚེ་ན་
མངོན་པར་རྟོགས་པ་ཡན་ལག་དྲུག་པ་འདི་རྣམ་པ་ཀུན་ཏུ་དོར་བྱ་ཡིན་པར་འགྱུར་ཏེ། དེར་ཡན་
ལག་གཉིས་པ་རྗེས་སུ་ཆགས་པ་རྡོ་རྗེ་སེམས་དཔའི་ཡན་ལག་གིས་གཙོ་བོ་ནི། རྒྱུ་རྡོ་རྗེ་འཛིན་པ་
བསྐྱེད་པ་དེ་ཡིན་ལ། དེ་ནི་མི་མཉམ་སྦྱོར་གྱི་མངོན་པར་བྱང་ཆུབ་པ་ལས་གཞན་མེད་པའི་ཕྱིར།
གལ་ཏེ་དེར་བཤད་པའི་མངོན་བྱང་དེ་ཡུམ་བརྐྱང་པའི་མངོན་བྱང་དུ་འདོད་ན་ནི། ཉི་ཟླ་གཉིས་
420

མངོན་རྟོགས་ཡན་ལག་དྲུག་པའི་དཔུང་གཉེན་ལུང་རིགས་བདུན་པ།
ཀྱི་བར་དུ་ཡབ་ཀྱི་ས་བོན་དང་ཕྱག་མཚན་འཇོག་པར་བཤད་པ་དེས་བསལ་བ་ཡིན་ཏེ། ཡབ་ཀྱི་
ཕྱག་མཚན་དང་ས་བོན་ཉི་ཟླ་གཉིས་དང་རོ་གཅིག་ཏུ་འདྲེས་པ་ལས་ཡབ་ཀྱི་སྐུར་བསྐྱེད་པ་ཡིན་ན་
ཡབ་མི་མཉམ་སྦྱོར་ལས་མི་སྐྱེད་པར་འགལ་བའི་ཕྱིར། གཞན་ཡང་སྙིང་པོ་ཀྱཻ་རྡོ་རྗེ་སྒྲུབ་པའི་
ཐབས་ལ་མངོན་པར་རྟོགས་པ་ཚུལ་བཅུ་བཞིར་རྗེ་བཙུན་གྱིས་བཤད་པ་དེ་ཡང་འདོར་དགོས་པར་
འགྱུར་ཏེ། བཅུ་བཞི་པོ་དེའི་ནང་གི་མངོན་པར་རྟོགས་པ་དག་ཕལ་ཆེ་བ་ནི་མི་མཉམ་སྦྱོར་གྱིས་
རབ་ཏུ་ཕྱེ་བ་ཡིན་ལ། དེ་དག་གིས་ནི་སྙིང་པོ་ཀྱཻ་རྡོ་རྗེ་སྒྲུབ་པར་མི་ནུས་ཤིང་། ནུས་ཀྱང་རྗེ་
བཙུན་ས་སྐྱ་པའི་བཞེད་པ་མ་ཡིན་པའི་ཕྱིར།
དེ་ལྟར་ཐལ་བ་འཕངས་པའི་བཟློག་དོན་གྱིས་ཁྱེད་
ཁྱེད་དམ་བཅའི་ཞེན་དོན་ལུང་གི་རྗེས་སུ་འབྲངས་བའི་
ལ་ཚད་མ་སྐྱེད་པར་ནུས་པའི་ཕྱིར།
རིགས་པ་ལ་རྟེན་པའི་ཚད་མས་བསལ་ལོ། །
གཉིས་པ་ནི། མི་མཉམ་སྦྱོར་གྱི་མངོན་བྱང་གིས་སྦྱང་གཞི་སྦྱོང་ནུས་པ་དང་།
དེ་ལས་རྒྱུ་
རྡོ་རྗེ་འཛིན་པ་བསྐྱེད་པ་རྗེ་བཙུན་གྱི་དགོངས་པ་མ་ཡིན་པ་དེ་ལྟ་ན། མངོན་པར་རྟོགས་པ་རིན་པོ་
ཆེའི་ལྗོན་ཤིང་ལས། མངོན་བྱང་ལས་བསྐྱེད་པ་ལ་གཉིས་ཏེ། མཉམ་པར་སྦྱོར་དང་། མི་
མཉམ་པར་སྦྱོར་པའོ། །དེ་ལ་མཉམ་པར་སྦྱོར་བ་ནི་གུར་དང་སམྦུ་ཊི་གཉིས་ཀའི་རིགས་བསྡུས་
པའི་རྒྱུ་རྡོ་རྗེ་འཆང་བསྐྱེད་པའོ། །མི་མཉམ་པར་སྦྱོར་བས་ནི་རིགས་སོ་སོ་བ་རྣམས་དང་བདག་
མེད་མ་བསྐྱེད་དོ། །ཧེ་རུ་ཀ་གསུམ་ལ་ནི་མི་མཉམ་པར་སྦྱོར་བ་དང་། རྡོ་རྗེ་ཆོ་ག་གསུམ་དང་།
བཞི་དང་། སྙིང་པོ་ཚིག་ཙམ་ལས་བསྐྱེད་པ་དང་བཞི་ཀ་འཇུག་གོ །ཞེས་གསུངས་པ་དང༌།
ཡང་དེ་ཉིད་ལས་བཅུད་སྦྱོང་བ་ལ་གཉིས་ཏེ། བསྐྱེད་ཆོག་གིས་སྐྱེ་གནས་བཞི་སྦྱོང་ཚུལ་དང་།
ལྷའི་རྣམ་པས་ཉོན་མོངས་པ་གསུམ་སྦྱོང་ཚུལ་ལོ། །དང་པོ་ནི། འཁོར་བར་སྐྱེ་བའི་སྐྱེ་གནས་
བཞི་ཡིན་ལ། དེ་སྦྱོང་བའི་བསྐྱེད་ཆོག་བཞི་སྟེ། དེ་ཡང་དཀྱིལ་འཁོར་གྱི་འཁོར་ལོ་གཅིག་ལ་
སྦྱར་ན། མངོན་བྱང་ལྔ་ལས་རྒྱུ་རྡོ་རྗེ་འཛིན་པ་བསྐྱེད་པ་ནི། ཉི་མ་ནི་དྲོད། ཟླ་བ་ནི་གཤེར་
མཚོན་པས་དྲོད་གཤེར་ལས་སྐྱེས་པའམ། ཉི་ཟླ་གཉིས་ཀྱིས་ཁུ་ཁྲག་མཚོན་པས་མངལ་སྐྱེས་སྦྱོང་
ངོ་། །ཞེས་གསུངས་པ་རྣམས་དང་འགལ་བར་འགྱུར་རོ། །ཞེས་པའི་བཟློག་དོན་དུ་འཕངས་པའི་
གཏན་ཚིགས་ཀྱིས་ཁྱེད་ཀྱི་དམ་བཅའི་ཞེན་དོན་གྱི་ལོག་ཕྱོགས་ལ་ཡིད་ཆེས་བའི་རྗེས་དཔག་
ཀ་སྐྱེད་
421

ལྔ་རིག་དཔེ་ཚོགས་ལས།
༼པ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
པར་མི་བྱེད་ན། ཁྱེད་ཀྱི་ངོར་རྗེ་བཙུན་གྱི་ལུང་དཔྱད་པ་གསུམ་གྱིས་རྣམ་པར་མ་དག་པ་ཉིད་དུ་
གྲུབ་བོ། །
གཉིས་པ་ལ་བཞི་སྟེ། ཡབ་ཀྱི་མངོན་བྱང་མཉམ་སྦྱོར་ཁོ་ནར་སྒྲུབ་བྱེད་ཀྱི་གཏན་ཚིགས་དེ་
དག་ལས་དང་པོ་མ་གྲུབ་པར་བསྟན། གཉིས་པ་འགལ་བར་བསྟན། གསུམ་པ་མ་ངེས་པར་
བསྟན། དག་ལྡན་གྱི་ལུང་དོན་འཁྱོག་པོར་དྲངས་པའོ། །དང་པོ་ལ་གཉིས་ཏེ། ཡབ་ཀྱི་མི་
མཉམ་སྦྱོར་མི་ཐུབ་ཟླ་བའི་དགོངས་པ་ཡིན་པར་བསྟན། རྗེ་བཙུན་གྱི་གསུངས་ཀྱང་མི་འཐད་ན་
རྗེ་བཙུན་བཀག་པར་སོང་བའོ། །དང་པོ་ནི། དེ་ཉིད་དེའི་བཞེད་པ་ཡིན་ཏེ། བརྟག་པ་དང་པོའི་
གསུམ་པ་ལས། ཨཱ་ལི་ཟླ་བ་ཀཱ་ལི་ཉི། །ས་བོན་ནང་དུ་སོན་གྱུར་པ། །དེ་ཉིད་སེམས་པ་རྗེས་
སུ་བརྗོད། །ཅེས་པའི་རྣམ་བཤད་དག་ལྡན་ལས། བསྲུངས་བའི་འཁོར་ལོ་དུར་ཁྲོད་བརྒྱད་ཀྱི་
དབུས་སུ། པདྨ་འདབ་བརྒྱད་ཀྱི་ལྟེ་བར་གདན་རོའི་སྙིང་ཁར་མངོན་པར་བྱང་ཆུབ་པ་ལྔ་ལས་
བསྐྱེད་པ་ནི། ཨཱ་ལི་ཟླ་བ་ཀཱ་ལི་ཉི། །ཞེས་པ་ཚིགས་སུ་བཅད་པ་གཅིག་གིས་བསྟན་ལ། དེ་
ཡང་མངོན་བྱང་གསུམ་པ་ཧཱུྃ་ལས་རྡོ་རྗེ་ཧཱུྃ་གིས་མཚན་པ་དང་། དེ་ལས་ལྷའི་སྐུ་བསྐྱེད་པ་ནི།
ཧཱུཾ་ལས་བྱུང་བའི་རྡོ་རྗེ་ནི། །ཞེས་པ་ཚིགས་སུ་བཅད་པ་ཕྱེད་དང་བཞིས་བསྟན་ནོ། །ནམ་མཁའི་
དཀྱིལ་འཁོར་མཁའ་ཁྱབ་པ། །ཞེས་པའི་ཚིགས་སུ་བཅད་པ་གཅིག་གིས་ནི་འཁོར་གྱི་ལྷ་མོ་
དབྱུང་བ་བསྟན་ཏེ། སྦྱང་དཀའ་ཟླ་བའི་དགོངས་པ་ཡིན་ནོ། །ཞེས་པ་དང༌། འདི་ཉིད་ཀྱི་ཐད་
དུ་རྗེ་བླ་མ་དམ་པས། རྣམ་བཤད་ཉི་མའི་འོད་ཟེར་དུ། འདིར་སློབ་དཔོན་སྦྱང་དཀའ་ཟླ་བས་
གཞུང་འཁྲུགས་སུ་སྡེབས་ནས་མངོན་པར་རྟོགས་པ་རྒྱས་པ་ཚར་གཅིག་ལ་སྦྱར་ནས་འཆད་པ་ནི།
ཞེས་གསུངས་པ་རྣམས་ཀྱིས་མི་ཐུབ་ཟླ་བ་ཡབ་ཀྱི་མངོན་བྱང་ལ་མི་མཉམ་སྦྱོར་མི་བཞེད་པ་ལ་ཇི་
ལྟར་མི་གནོད། གཉིས་པ་ནི། རྗེ་བཙུན་གྱིས་ཡན་ལག་དྲུག་པར་མི་མཉམ་སྦྱོར་གསུངས་པའི་
རྟགས་ཀྱིས་དེ་ཉིད་འཐད་པར་བསྒྲུབ་ནུས་སམ་མི་ནུས། ནུས་ན་ནི་བཟློག་པར་མི་ནུས་པའི་ཐལ་
བས་རྫི་བར་བྱེད་པ་མ་ཡིན་ནམ། མི་ནུས་ན་རྗེ་བཙུན་གྱིས་དེ་ལྟར་གསུང་ཀྱང་མི་འཐད་ཅེས་
པར་སོང་བའི་ཕྱིར་རྗེ་བཙུན་བཀག་པ་ལས་གཞན་མེད་དོ། །གཞན་ཡང་རྗེ་བཙུན་རང་དང་སློབ་
དཔོན་གཉིས་ཀ་མི་བཞེད་པ་དེ་ཉིད་སྒྲུབ་ཐབས་སུ་སྟོན་པར་མི་རིགས་ཏེ། གཞན་དུ་ན་རང་གི་
422

མངོན་རྟོགས་ཡན་ལག་དྲུག་པའི་དཔུང་གཉེན་ལུང་རིགས་བདུན་པ།
བཞེད་དོན་དེ་ཕྱིན་ཅི་ལོག་ཏུ་སོང་བའམ། དེ་ཕྱིན་ཅི་མ་ལོག་ན་དེའི་དངོས་ཀྱི་འགལ་བ་མི་མཐུན་
ཕྱོགས་དེ་ཉམས་ལེན་གྱི་གཞུང་དུ་བསྟན་པས་བསྟན་པ་འཇིག་པའི་བགྱི་བ་གང་རུང་ལས་མ་
འདས་བའི་ཕྱིར་རོ། །
གཉིས་པ་ལ་ཁྱབ་པ་འགལ་བའི་ཚུལ་གཉིས་ཏེ།
མི་ཐུབ་ཟླ་བའི་གཞུང་གི་རྗེས་སུ་
འབྲངས་པའི་རྟགས་ཀྱིས་རྗེ་བཙུན་མི་བཞེད་པ་དང་སྤྱིར་མི་འཐད་པར་སྒྲུབ་པ་གཉིས་ཀའི་ཁྱབ་
པ་འགལ་ཏེ། རྗེ་བཙུན་རྗེས་འབྲང་དང་བཅས་པ་མཐའ་དག་སློབ་དཔོན་དེའི་རྗེས་སུ་འབྲངས་
ནས་འཐད་པ་སྒྲུབ་བཞིན་པ་འདི་ཉིད་ཡིན་པའི་ཕྱིར་དང་། ཡབ་ལ་མི་མཉམ་སྦྱོར་སློབ་དཔོན་
དེའི་ཕུགས་ཀྱི་བཞེད་པ་མ་ཡིན་ན་རྗེ་བཙུན་གྱིས་དེ་འདྲ་དེ་སློབ་དཔོན་གྱི་བཞེད་པ་མ་ཡིན་ནོ་
ཞེས་གསུངས་པར་རིགས་ཀྱི་གང་མི་བཞེད་པ་དེ་ཉིད་ཀྱི་རྗེས་སུ་འབྲངས་ནས་ཉམས་ལེན་གྱི་
གཞུང་རྩོམ་པར་མི་རིགས་པའི་ཕྱིར། དེ་དེའི་བཞེད་པ་མ་ཡིན་ནོ། །ཞེས་རྗེ་བཙུན་གྱིས་གསུངས་
པར་བཤད་ཟིན་པ་མ་ཡིན་ནམ་ཞེ་ན། འགལ་ཁྱབ་གཉིས་པ་ནི། ཐུན་མོང་གི་ཆོ་ག་ལ་དགོངས་
ཏེ་བསྟན་པའོ། །ཞེས་གསུངས་པས་དེ་འདྲ་དེ་སློབ་དཔོན་གྱི་དགོངས་པ་མ་ཡིན་པར་སྒྲུབ་པ་མ་
ཡིན་ཏེ། དེ་ལྟར་བསྟན་པས་དེ་དེའི་དགོངས་པ་ཡིན་པར་འགྲུབ་པའི་ཕྱིར། དེའི་ཤེས་བྱེད་ཀྱང་
མི་མཉམ་སྦྱོར་གྱི་མངོན་བྱང་དེ་རྗེ་བཙུན་ཡབ་དང་ཡུམ་ཐུན་མོང་བའི་མངོན་བྱང་ཡིན་པའི་རྒྱུ་
མཚན་གྱིས་ཡན་ལག་དྲུག་པར་སློབ་དཔོན་གྱིས་མི་མཉམ་སྦྱོར་བཤད་དོ་ཞེས་བྱ་བའི་དོན་ཡིན་ང
དང་། ཡབ